“Dief” sterf na ysterstawe hom deurboorŉ Man is Sondagmiddag in Pretoria dood nadat hy op ysterstawe geval en deurboor is. Console Tleane, ŉ woordvoerder van die Tshwane-mentro, het in ŉ verklaring gesê die voorval het by die onbewoonde Kruger Park-gebou in Pretoria se middestad plaasgevind. “Dit wil voorkom asof die man omstreeks 17:30 verby sekuriteitsbeamptes ingeglip het om moontlik yster of koper in die gebou te steel,” het Tleane gesê. Die man was in sy 30s. Hy het vermoedelik gegly en van een verdieping na ŉ ander geval, waar hy op die ysterstawe te lande gekom het. Die man is op die toneel dood verklaar.